Hallitus arvioi talousarvioesityksessään, että turvapaikanhakijoiden aiheuttamat kustannukset eri hallinnonaloille on tänä vuonna yhteensä 786 miljoonaa euroa, ensi vuonna 602 miljoonaa.

Hallitus arvioi talousarvioesityksessään, että turvapaikanhakijoiden aiheuttamat kustannukset eri hallinnonaloille on tänä vuonna yhteensä 786 miljoonaa euroa.

Ensi vuonna kustannusten arvioidaan laskevan 602 miljoonaan euroon.

Hallitus uskoo, että myönteisen turvapaikkapäätöksen saa tänä vuonna 24 prosenttia hakijoista ja ensi vuonna 30 prosenttia.

Hallitus arvioi, että turvapaikanhakijoista johtuvat menot vähenevät noin 180 miljoonaa euroa siitä, mitä budjetoitiin vuodelle 2016. JOHN PALMéN

Hallituksen talousarvio listaa turvapaikanhakijoiden aiheuttamia kustannuksia. Talousarviossa esitetään, että oleskeluluvan saaneille maksetaan kotoutumistukea – ei työmarkkinatukea.Hallitus uskoo, että kyseinen muutos lisää toimeentulotukimenoja.

Hallitus uskoo, että myönteisen turvapaikkapäätöksen saa tänä vuonna 24 prosenttia hakijoista ja ensi vuonna 30 prosenttia.

Työ- ja elinkeinoministeriön lisämenot kotouttamiskorvauksissa ovat hallituksen esityksen mukaan ensi vuonna 115 miljoonaa euroa, kun ne tänä vuonna olivat 57 miljoonaa euroa. Lisäys kotouttamiskoulutuksessa on runsaat 30 miljoonaa euroa kumpanakin vuonna.

Sosiaali- ja terveysministeriössä turvapaikanhakijoiden määrän lisääntyminen vaikuttaa hallituksen esityksen mukaan lapsilisä-, asumistuki-, työ-, markkinatuki- ja sairausvakuutusmenoihin. Lisämeno on tänä vuonna 89 miljoonaa, ensi vuonna 106 miljoonaa euroa.

Hallitus ehdottaa ulkomaalaislakiin nojaten, että oleskeluluvan Suomessa saaneille työttömille työnhakijoille maksetaan kotoutumistukea työmarkkinatuen sijaan. Hallitus arvioi, että muutos vähentää työmarkkinatukimenoja 3,4 miljoonalla eurolla. Hallituksen mukaan kyseinen muutos kuitenkin lisää toimeentulotukimenoja miljoonalla eurolla ensi vuonna.

Oikeusministeriölle menoja aiheutuu muun muassa lisääntyneistä valituksista tuomioistuimiin sekä oikeusavustajien käytöstä turvapaikanhakuprosessissa. Hallitus on budjetoinut tuomioistuimiin lisämenoja 12 miljoonaa euroa vuonna 2016 ja 11 miljoonaa euroa vuonna 2017. Hallituksen mukaan painopiste siirtyy nykyistä enemmän yksityisestä julkiseen oikeusapuun. Siihen hallitus suuntaa esityksessään 11 miljoonaa euroa vuonna 2016 ja kahdeksan miljoonaa euroa vuonna 2017.

Hallitus arvioi, että ”useat lakimuutokset tehostavat ja nopeuttavat turvapaikkavalitusten käsittelyä hallinto-oikeudessa ja korkeimmassa oikeudessa”.

Sisäministeriölle vastaanottomenojen lisäykset ovat ensi vuonna yhteensä 240 miljoonaa euroa, mikä on 277 miljoonaa euroa vähemmän kuin tänä vuonna. Hallitus varaa poliisin maastapoistamis- ja noutokuljetuksiin noin 14 miljoonaa euroa, vapaaehtoiseen paluuseen 5,8 miljoonaa euroa.

Valtiovarainministeriössä määrärahoja lisätään maistraattien rekisteröintiin noin 130 000 euroa.

Opetus- ja kulttuuriministeriön määrärahoja lisätään noin 25 miljoonaa euroa vuosien 2016 ja 2017 perusopetukseen oppilasmäärän kasvun vuoksi. Oppivelvollisuusiän ylittäneiden perusopetuksessa määrärahat kasvavat kahdeksalla miljoonalla eurolla. Ammatilliseen koulutukseen lisätään 2000 opiskelijapaikkaa, mihin osoitetaan täysi valtionrahoitus, 21 miljoonaa euroa vuosittain.